Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку инспекторите за социјална заштита Сејди Џемаили со службена легитимација број 28-0015 и Виолета Маневска-Георгиевска со службена легитимација бр.28-0022 извршија вонреден инспекциски надзор над субјектот на инспекцискиот надзор ЈУ Меѓуопштински центар за социјална работа Куманово, со седиште на ул.,,Никола Вапцаров бр.11, застапуван од Директорот Александра Арсовска, со Записник ИП1 број 16-18 од 22.10.2024 година ја утврдија фактичката состојба и врз основа на член 338 Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021 99/2022,236/2022 и 65/2023), (во натамошниот текст: Законот) го донесе следното

**Р   Е   Ш   Е   Н   И   Е**

Се наредува на Александра Арсовска, Директор на ЈУ Меѓуопштински Центар за социјална работа Куманово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, Законот за спречување и заштита од насилство врз жените и семејното насилство, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1.Центарот во предметот на В.М. и децата Н.Н и Н.Н, целосно и правилно да ја утврди фактичката состојба и околностите, односно да утврди каде се наоѓаат децата со цел заштита на личноста, правата и интересите на децата, целосно и правилно да утврди дали мајката В.М. го занемарува вршењето на родителското право и должности спрема нејзините две деца и доколку утврди занемарување на вршењето на родителското право и должности спрема децата да донесе решение за ставање под старателство и згрижување односно доверување на чување и воспитание на децата без родителска грижа, како и да донесе решение за постојан надзор над вршење на родителското право на В. М. над двете деца, согласно член 45, 83, 84, 86, 87, 159, 160 од Законот за семејството и член 93 од Законот за социјалната заштита.

**Рок за извршување на инспекциската мерка е 30 дена од денот на приемот на Решението и постојано.**

 2. Се задолжува Директорот на Центарот веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерство за социјална политика демографија и младиврз основа на член 338 од Законот за социјална заштита преку инспекторите за социјална заштита Сејди Џемаили со службена легитимација број 28-0015 и Виолета Маневска-Георгиевска со службена легитимација број 28-0022, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа Куманово, со седиште на ул.,,Никола Вапцаров бр.11, застапуван од Директорот Александра Арсовска и за утврдената фактичка состојба состави записник ИП1 број 16-18 од 22.10.2024 година, во кој се констатирани недостатоци и неправилности во постапувањето на Центарот.

 Врз основа на изнесеното, се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

      **Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за социјална политика демографија и млади на ден 31.10.2024 година под ИП1 број 16-18.

 **Инспектори  за социјална заштита:**

Сејди Џемаили

 Виолета М.Георгиевска